Diari Oficial de la Generalitat Valenciana


Sumari del DOGV 10516, del 30-12-2024 (2024/14567)

RESOLUCIÓ de 27 de desembre de 2024, sobre delegació de l'exercici de determinades competències en uns altres òrgans.
---------------------------------------------------------------------------------------------------------------------

### Dades del document

Número de DOGV
:   10466

Data del DOGV
:   30-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/14609

CVE
:   STZP-J-7578-76989

Data del document
:   27-12-2024

Organisme emissor
:   Vicepresidència Segona i Conselleria per a la Recuperació Econòmica i Social de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria per a la Recuperació Econòmica i Social de la Comunitat Valenciana
    * administració regional
    * reglament administratiu
    * organització administrativa

Mitjançant el Decret 194/2024, de 23 de desembre, del Consell, d'aprovació del Reglament orgànic i funcional de la Vicepresidència Segona i Conselleria per a la Recuperació Econòmica i Social de la Comunitat Valenciana, s'han determinat els òrgans superiors i òrgans de nivell directiu en què s'estructura la Conselleria, sota la direcció superior de la persona titular.

Així doncs, a fi d'aconseguir una major economia i agilitat en la tramitació d'expedients, que redunde en millorar la qualitat en l'exercici de funcions, s'estima convenient, per raons de seguretat jurídica i eficàcia administrativa, elaborar una resolució de delegació de competències.

Així, de conformitat amb el que es disposa en els articles 28 i 63 de la Llei 5/1983, de 30 de desembre, del Consell; en els articles 9 i 10 de la Llei 40/2015, d'1 d'octubre, de règim jurídic del sector públic, i en l'article 59 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions,

RESOLC

*Primer. Delegacions en la persona titular de la secretaria autonòmica*

Delegar en la persona titular de la Secretaria Autonòmica de la Vicepresidència Segona i Conselleria per a la Recuperació Econòmica i Social de la Comunitat Valenciana les següents competències:

1. L'adjudicació i la formalització dels contractes administratius, excepte les facultats que per esta resolució es troben delegades en altres òrgans de la Vicepresidència Segona i Conselleria per a la Recuperació Econòmica i Social de la Comunitat Valenciana.

2. La tramitació d'emergència de la contractació.

3. L'aprovació dels encàrrecs a mitjans propis. L'autorització i la formalització d'encàrrecs de gestió i encàrrecs a mitjans propis en exercici de les competències que corresponen a esta Vicepresidència Segona i Conselleria per a la Recuperació Econòmica i Social de la Comunitat Valenciana.

*Segon. De les delegacions en la Subsecretaria*

Delegar en la persona titular de la Subsecretaria del departament les següents competències:

1. Els actes i resolucions de reconeixement de gastos del personal que desenrotllen les seues funcions en l'àmbit de la Vicepresidència Segona i Conselleria per a la Recuperació Econòmica i Social de la Comunitat Valenciana.

2. La resolució de les convocatòries per a la provisió i el cessament de llocs per lliure designació, conforme al que es disposa en la normativa vigent en matèria de funció pública.

3. La proposta d'adscripció provisional a llocs de treball la forma de provisió dels quals siga la de lliure designació, conforme al que es disposa en la normativa vigent en matèria de funció pública.

4. Les facultats ordinàries en matèria de contractació administrativa, excepte les facultats que per esta resolució es troben delegades en altres òrgans del departament.

5. Les facultats ordinàries en matèria de contractació administrativa respecte als contractes menors, qualificats i regulats com a tals en la normativa de contractació administrativa, així com l'autorització del gasto, la disposició de crèdit, el reconeixement de l'obligació i la proposta de pagament.

6. La incoació, els actes de tràmit i l'aprovació, amb l'autorització prèvia del Consell, dels expedients de rescabalament per enriquiment injust de l'àmbit de la Vicepresidència Segona i Conselleria per a la Recuperació Econòmica i Social de la Comunitat Valenciana, inclòs el tancament de l'expedient.

7. La devolució de les garanties en matèria de contractació.

8. Els actes de gestió pressupostària com ara l'aprovació del gasto, disposició del gasto i reconeixement d'obligacions que no hagen sigut delegats en les diferents direccions generals de la conselleria, dins dels límits legals i reglamentaris.

9. Aprovar les modificacions pressupostàries competència d'esta Vicepresidència Segona i Conselleria per a la Recuperació Econòmica i Social de la Comunitat Valenciana.

10. La resolució dels procediments per a delimitar la responsabilitat patrimonial de l'administració, que puguen instar-se per l'actuació dels òrgans adscrits a la Vicepresidència Segona i Conselleria per a la Recuperació Econòmica i Social de la Comunitat Valenciana, i la resolució dels recursos potestatius de reposició que s'interposen contra estes resolucions, així com contra els actes administratius dictats en l'exercici d'estes facultats delegades.

11. La sol·licitud de dictàmens, i, en general, la comunicació amb el Consell Jurídic Consultiu de la Comunitat Valenciana, amb el Comité Econòmic i Social i amb qualsevol altra institució estatutària i constitucional.

12. L'autorització a través de l'Advocacia de la Generalitat per a la interposició de recursos i reclamacions, en tota mena de processos que es tramiten en la Vicepresidència Segona i Conselleria per a la Recuperació Econòmica i Social de la Comunitat Valenciana, en via administrativa i judicial, tant de caràcter ordinari com extraordinari, així com la personació i defensa en tota mena de processos que es dirigisquen contra Vicepresidència Segona i Conselleria per a la Recuperació Econòmica i Social de la Comunitat Valenciana.

*Tercer. De les delegacions en les direccions generals*

Delegar en les persones titulars de les direccions generals, en matèria de contractació administrativa, dins del seu respectiu àmbit funcional i dels crèdits consignats en els seus corresponents programes pressupostaris, les facultats ordinàries en matèria de contractes menors, incloent-hi l'aprovació del gasto, la disposició del gasto i el reconeixement de l'obligació.

*Quart. De la revocació i avocació*

La present delegació d'atribucions podrà ser revocada en qualsevol moment per l'òrgan delegant, de conformitat amb el que s'establix en l'article 9.6 de la Llei 40/2015, d'1 d'octubre, de règim jurídic del sector públic, així com l'article 63.5 de la Llei 5/1983, de 30 de desembre, del Consell.

Les atribucions delegades en esta resolució podran ser avocades en els termes i amb els requisits que establix l'article 10 de la Llei 40 /2015 d'1 d'octubre, de règim jurídic del sector públic.

*Quint. Recursos*

Les resolucions que es dicten en virtut de la delegació conferida per esta resolució esgotaran la via administrativa, de conformitat amb el que s'establix en els articles 9.4 de la Llei 40/2015, d'1 d'octubre, de règim jurídic del sector públic, i 114.c) de la Llei 39/2015, d'1 d'octubre, del procediment administratiu comú de les administracions públiques.

*Sext. Suplència dels òrgans delegats*

En cas de vacant, absència o malaltia de les persones titulars dels òrgans delegats, la suplència serà exercida d'acord amb el que dispose el corresponent reglament orgànic i funcional o la norma organitzativa pròpia i, si hi manca, segons el que disposa l'article 13 de la Llei 40/2015, d'1 d'octubre, de règim jurídic del sector públic.

*Sèptim. De la constància expressa de la delegació i la no subdelegació*

Les resolucions o actes administratius que s'adopten en virtut d'esta delegació indicaran expressament esta circumstància i es consideraran dictats per l'òrgan delegant, segons el que s'establix en l'article 63 de la Llei 5/1983 del Consell, i en l'article 9 de la Llei 40/2015, d'1 d'octubre, de règim jurídic del sector públic.

Les atribucions exercides per delegació no podran ser objecte de delegació en un altre òrgan.

*Octau. Entrada en vigor*

La present resolució de delegació de competències tindrà efecte des de l'endemà de la publicació en el *Diari Oficial de la Generalitat Valenciana*.

  

València, 27 de desembre de 2024

Francisco José Gan Pampols

Vicepresident segon i conseller per a la Recuperació Econòmica i Social de la Comunitat Valenciana